Wiko
Wiko es una marca de telefòns mobils del fabricant chinés Tinno. Los produches son importats e comercializats per la PME Wiko Mobile, basada a Marselha. Aqueles son majoritàriament provesits d'un doble lòtjament SIM, e utilizant lo sistèma d'expleitacion Android. Wiko es, al començament de 2014, lo segond sul marcat francés d'smartphones venduts sens abonament, après Samsung, amb 10 a 15 % de mercat.

Istòria 

La societat Wiko Mobile foguèt fondada en 2011 a Marselha per Laurent Dahan en partenariat amb la societat chinesa Tinno que n'es una filiala a 95 %.

Las equipas marselhesas de Wiko envian lo quasèr de las cargas al fabricant chinés Tinno, que lor envia de prototips que modifican per adaptar lo telefòn al marcat francés.

La centana d'emplegats del grop fan lo servici après venda e comercial intèrne, dempuèi Marselha.

Al primièr trimèstre de 2013, la marca representa 31,6 % de las vendas sus internet e 10,5 % de las vendas fisicas e ten la plaça tresena del mercat francés

Notes e referéncias